b'\n_START_ARTICLE_\nKo\xc4\x8da pri Triglavskih jezerih\n_START_PARAGRAPH_\nKo\xc4\x8da pri Triglavskih jezerih (1685m) je planinska postojanka med Dvojnim triglavskim jezerom in umetnim jezerom Mo\xc4\x8divec pod ostenjem Ti\xc4\x8darice v osrednjem delu Julijskih Alp. Prvotno ko\xc4\x8do je leta 1880 zgradil Avstrijski turisti\xc4\x8dni klub, leta 1955 in 1988 so ko\xc4\x8do pove\xc4\x8dali in posodobili. Ima \xc5\xa1tiri gostinske prostore s 150 sede\xc5\xbei in to\xc4\x8dilnim pultom. Preno\xc4\x8di\xc5\xa1\xc4\x8da nudi v 13 sobah s 30 posteljami in v 13 skupnih spalnicah s 170 le\xc5\xbei\xc5\xa1\xc4\x8d. Ko\xc4\x8da ima tudi zimsko sobo z 18 le\xc5\xbei\xc5\xa1\xc4\x8di. Ko\xc4\x8do upravlja Planinsko dru\xc5\xa1tvo Ljubljana - Matica in je oskrbovana od konca junija do za\xc4\x8detka oktobra.'